Diari Oficial de la Generalitat Valenciana


Sumari del DOGV 8945, del 05-11-2020 (2020/9233)

DECRET 164/2020, de 30 d'octubre, del Consell, de creació de l'IES Isabel-Clara Simó a l'Alcúdia de Crespins, per transformació de la secció d'Educació Secundària de l'IES Sivera Font, de Canals.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8945

Data del DOGV
:   05-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9233


Data del document
:   30-10-2020

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 164/2020, de 30 d'octubre, del Consell, de creació de l'IES Isabel-Clara Simó a l'Alcúdia de Crespins, per transformació de la secció d'Educació Secundària de l'IES Sivera Font, de Canals. [2020/9233]  
Mitjançant l'Ordre de 22 d'agost de 2002, de la Conselleria de Cultura i Educació, es va crear la Secció d'Educació Secundària dependent de l'Institut d'Educació Secundària Sivera Font, de Canals, en la localitat de l'Alcúdia de Crespins.  
La Conselleria d'Educació, Cultura i Esport considera que per a atendre les necessitats educatives de la zona, el centre ha d'incloure, a més dels ensenyaments actuals, l'oferta del cicle formatiu de grau mitjà de Perruqueria i Cosmètica Capil·lar, de la família d'Imatge Personal. Aquesta implantació serà gradual, el primer curs d'aquest cicle durant el curs 2019-2020 i el segon curs durant el 2020-2021.  
Per això, i d'acord amb el que es preveu en l'Ordre de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària, l'esmentat centre educatiu ha de transformar-se en institut d'Educació Secundària.  
  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
D'acord amb el que s'estableix en l'article 5 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional, la denominació específica d'Isabel-Clara Simó ha sigut proposada pel Consell Escolar Municipal de l'Alcúdia de Crespins, en la sessió ordinària celebrada el 29.01.2020, d'acord amb el Consell Escolar del centre de 22.01.2020.  
Per això, de conformitat amb el que s'estableix en l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació i en l'article 3 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional, en virtut del que es disposa en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, el Consell, prèvia deliberació del Consell, en la reunió del 30 d'octubre de 2020,  
  
  
DECRETE  
  
Article únic. Creació del centre  
Es crea, per transformació de la Secció d'Educació Secundària de l'Institut d'Educació Secundària Sivera Font, de Canals, el centre docent següent:  
Província: València  
Localitat: l'Alcúdia de Crespins  
Denominació: Institut d'Educació Secundària Isabel-Clara Simó  
Titular: Generalitat  
Codi: 62014499  
Domicili: carrer Senyera, núm. 1  
Composició: 8 unitats d'Educació Secundària Obligatòria, 4 unitats de Formació Professional Bàsica i 2 unitats de Formació Professional de Grau Mitjà.  
Capacitat: 240 llocs escolars d'Educació Secundària Obligatòria, i 126 llocs escolars de Formació Professional.  
  
  
DISPOSICIONS ADDICIONALS  
  
Primera. Inscripció  
El que s'estableix en aquest decret s'inscriurà en el Registre de Centres Docents de la Comunitat Valenciana.  
  
Segona. Personal del centre  
El personal docent i no docent, amb destinació definitiva en el centre actualment existent, s'integrarà en el nou institut.  
  
Tercera. Material del centre  
El material inventariable i fungible de la secció s'integrarà en l'inventari del nou institut.  
  
  
DISPOSICIONS FINALS  
  
Primera. Desplegament  
Es faculta la conselleria competent en educació perquè adopte totes les mesures que calga per al compliment i el desplegament del que s'estableix en aquest decret, així com per a modificar, si és el cas, la denominació i configuració del centre.  
  
Segona. Vigència  
Els efectes d'aquest decret s'entenen des de l'inici del curs escolar 2019-2020.  
  
València, 30 d'octubre de 2020  
  
El president de la Generalitat,  
XIMO PUIG I FERRER  
  
El conseller d'Educació, Cultura i Esport,  
VICENT MARZÀ IBÁÑEZ